Knjižnica i čitaonica Križ

Zagrebačka ulica 2

10314 Križ

Članak 4.

**Obrazloženje Prijedloga Financijskog plana Knjižnice i čitaonice Križ**

**za 2026. i projekcija za 2027. i 2028. godinu**

**proračunskog korisnika Općine Križ**

**Pokazatelji na kojima se zasnivaju izračuni i ocjene potrebnih sredstava za provođenje programa**

Kod planiranja financijskog plana pridržavali smo se Uputa za izradu proračuna Općine Križ za 2026. godinu i projekcija za 2027. i 2028. godinu i smjernica Ministarstva financija o metodologiji izrade prijedloga financijskih planova proračunskih korisnika jedinica lokalne i područne (regionalne) samouprave.

**Obrazloženje ukupnih prihoda i rashoda**

Ukupno planirani prihodi za 2026. godinu iznose 142.000,00 eura, a oni čine:

**Opće prihode i primitke Općine Križ**

* Ukupno planirani Opći prihodi i primici Općine Križ iznose 128.500,00 eura od čega se dio odnosi na:

1. financiranje rashoda poslovanja za redovnu djelatnost u iznosu 120.000,00 eura
2. kapitalna ulaganja u opremu i nabavu knjižne građe 8.500,00 eura, od čega kapitalna ulaganja u opremu iznose 3.000,00 eura, a kapitalna ulaganja u nabavu knjižne građe iznose 5.500,00 eura

**Vlastiti prihodi** - prihodi za posebne namjene - prihodi od usluga Knjižnice planirani su u iznosu od 3.000,00 eura

**Pomoći**

* Ukupno planirane pomoći iznose 10.500,00 eura koje čine pomoći:
  1. od Ministarstva kulture za nabavu knjižne građe u iznosu od 5.000,00 eura
  2. od Zagrebačke županije planirana je pomoć od 5.500,00 eura od čega za nabavu knjižne građe 3.500,00 eura i za tekuće pomoći koje se odnose na rashode za usluge iznos od 2.000,00 eura

**Obrazloženje pojedinih skupina rashoda i izdataka na godišnjoj razini**

Ukupno planirani rashodi za 2026. godinu iznose 142.000,00 eura, a oni čine:

**Skupina rashoda 31 – Rashodi za zaposlene**

Za rashode za zaposlene planirano je 85.000,00 eura, a odnosi se na stalno zaposlene, ravnateljicu i knjižničarskog tehničara.

**Skupina rashoda 32 - Materijalni rashodi**

Materijalni rashodi obuhvaćaju redovne troškove poslovanja, a planiraju se u iznosu od 39.200,00 eura, od čega se 35.000,00 eura odnosi na Opće prihode i primitke iz Općine Križ, 2.200,00 eura iz vlastitih prihoda – prihoda za posebne namjene i 2.000,00 eura iz tekućih donacija iz županijskog proračuna.

Materijalni rashodi odnose se na naknadu za prijevoz (dnevnice za službeni put, i prijevoz na posao i s posla), stručno usavršavanje zaposlenika, ostale naknade troškova zaposlenima (naknada za korištenje privatnog automobila u službene svrhe), uredski materijal, materijal i sredstva za čišćenje i održavanje i ostali materijal za potrebe redovnog poslovanja, usluge telefona, usluge interneta, poštarina, zdravstvene usluge, intelektualne i osobne usluge, računalne usluge, grafičke i tiskarske usluge te ostale usluge.

**Skupina rashoda 42 – Rashodi za nabavu nefinancijske imovine**

Rashodi za nabavu nefinancijske imovine odnose se na nabavu postrojenja i opreme (uredske opreme i namještaja, i ostalog) i nabavu knjižne građe te su planirani u iznosu od 17.800,00 eura.

Planirana je nabava uredske opreme i namještaja u iznosu 3.000,00 eura iz Općih prihoda Općine Križ.

Za nabavu knjižne građe planirano je 14.800,00 eura i to iz sljedećih izvora:

1. Ministarstvo kulture u iznosu od 5.000,00 eura
2. Zagrebačka županije u iznosu od 3.500,00 eura
3. osnivač Općina Križ u iznosu od 5.500,00 eura
4. vlastiti prihod u iznosu od 800,00 eura.

**Višak prenesenih sredstava**

Višak prenesenih sredstava iz prethodnih godina u iznosu 1.657,33 eura planira se rasporediti u planiranom razdoblju.

**Obrazloženje posebnog dijela Financijskog plana Knjižnice i čitaonice Križ za 2026. i projekcija za 2027. i 2028. godinu**

**Naziv programa:**

**Razvoj i dostupnost knjižničnih usluga za svakog člana lokalne zajednice**

**Ciljevi djelovanja programa:**

Sloboda, napredak i razvitak društva i pojedinca temeljne su ljudske vrijednosti, koje se mogu ostvariti samo ako se omogući dobro obaviještenim građanima da primjenjuju svoja

demokratska prava i igraju aktivnu ulogu u društvu. Stvaralačko sudjelovanje građana i razvitak demokracije ovise o zadovoljavajućem obrazovanju te slobodnom i neograničenom pristupu znanju, misli, kulturi i informacijama.

Narodna knjižnica kao mjesni prilaz znanju osigurava osnovne uvjete za cjeloživotno učenje, neovisno odlučivanje i kulturni razvitak pojedinca i društvenih skupina.

**Kako do realizacije cilja i programa?**

Po tipu knjižnice Knjižnica i čitaonica Križ je narodna knjižnica, što znači da joj je cilj zadovoljiti potrebe svih korisnika zajednice. U Knjižnici se intenzivno radi na izgradnji kvalitetnog knjižničnog fonda koji će zadovoljiti potrebe korisnika različitih interesa, profesija i dobnih skupina. Nabavlja se tražena knjižnična građa, radi se na organizaciji kulturnih i edukativnih programa, rješavaju se korisnički upiti, surađuje se sa srodnim ustanovama, potiče se kultura čitanja i pismenosti te radi na promociji knjižnice kao zajedničkog i svima dostupnog prostora. Knjižnica nastoji maksimalno u okviru svojih mogućnosti, biti na raspolaganju korisnicima i njihovim potrebama.

Knjižnica osmišljava, organizira i provedi različite programe, Mjesec hrvatske knjige, Noć knjige, Badalićevi dani, izložbe, gostovanja, predavanja, promocije, obilježava obljetnice autora i djela, provodi programe za rano poticanje čitanja i pisanja – razvoj pismenosti, edukacije, izložbe, rješava individualne informacijske upite, osigurava međuknjižničnu posudbu i odgovara na druge informacijske upite a sve u skladu s propisanim mjerama rada knjižnične djelatnosti.

Knjižnica planira kontinuirano usavršavanje djelatnika u knjižničarskoj struci što je preduvjet mogućnosti djelovanja u skladu s promjenama potreba korisnika i promjenama u društvu.

Prostor i oprema knjižnice izuzetno je važna kako bi korisnici svoju knjižnicu doživjeli i osjećali kao takozvani drugi prostor uz njihov dom. U skladu s time treba ulagati u prostor, u opremu na način da svakome članu ulazak u knjižnicu budi ugodu, a osobito djeci.

Neophodno je ispitivati potrebe i želje korisnika i prema njima oblikovati zbirke kao i programe i aktivnosti popularizacije čitanja, pismenosti, znanosti, književnosti i ukupnih pozitivnih vrijednosti ljudskog djelovanja.

**Pokazatelji rezultata i uspješnosti:**

Pokazatelji se izračunavaju prikupljanjem mnogih statističkih podataka i izrađuju se popisi potrebni za stručan, redovan i zakoniti rad ustanove.

S druge strane rezultati doživljaja koje korisnici izražavaju svojim zadovoljstvom ili nezadovoljstvom nisu mjerljivi brojkama. Mala knjižnica u maloj sredini uspješna je ako je članovi, građani, korisnici osjećaju kao mjesto na kojem će zadovoljiti svoje mnoge ljudske, socijalne, edukativne potrebe i potrebe za zabavom bez zadrške i ograničenja. Tada je knjižnica postigla svoj cilj i svrhu.